കോവിഡ് പരിശോധനയ്ക്ക് ആളെ കൂട്ടാന് സമ്മാനപദ്ധതിയുമായി വ്യാപാരികള് ചേര്ത്തല: സൗജന്യ കോവിഡ് പരിശോധനയില് പങ്കെടുക്കുന്നവര്ക്ക് സമ്മാന പദ്ധതിയുമായി വ്യാപാരികള്. പരിശോധനയില് പങ്കെടുക്കുന്നവരില് നിന്ന് തെരഞ്ഞെടുക്കപ്പെടുന്ന അഞ്ചുപേര്ക്ക് 1000 രൂപയാണ് സമ്മാനം പ്രഖ്യാപിച്ചത്. കേരള ടെക്സൈ്റ്റല് ആന്റ് ഗാര്മെന്റ്സ് ഡീലേഴ്സ് അസോസിയേഷന് യൂണിറ്റാണ് പരിശോധനയ്ക്ക് ആളുകളെ ആകര്ഷിക്കാന് സമ്മാനപദ്ധതി പ്രഖ്യാപിച്ചത്. രോഗനിര്ണയ പരിശോധന കുറയുകയും ടി.പി.ആര്. നിരക്ക് ഉയരുകയും ചെയ്യുന്നത് വ്യാപാരികള്ക്ക് തിരിച്ചടിയാകുന്ന സാഹചര്യത്തിലാണ് പ്രോത്സാഹനവുമായി കച്ചവടക്കാര് രംഗത്തിറങ്ങിയത്. നിലവില് പ്രഖ്യാപിച്ച സമ്മാനങ്ങള്ക്ക് പുറമേ ആകര്ഷകമായ മറ്റു സമ്മാന പദ്ധതികളും പരിശോധന പ്രോത്സാഹിപ്പിക്കാന് നടപ്പാക്കുന്നുണ്ട്. ആരോഗ്യവകുപ്പിന്റെ സഹകരണത്തോടെ ഇന്നുരാവിലെ 10.30 മുതല് ഉച്ചകഴിഞ്ഞ് രണ്ടു വരെ മര്ച്ചന്റ്സ് അസോസിയേഷന് ഹാളിലാണ് പരിശോധന നടത്തുന്നത്.